Mašinski fakultet u Zenici
Mašinski fakultet u Zenici je jedan od fakulteta Univerziteta u Zenici. Fakultet je osnovan 1977. godine, a predhodilo mu je osnivanje smjera mašinstvo u metalurgiji na Metalurškom fakultetu u Zenici. Do osnivanja ovog smjera došlo je zbog intenzivnijeg industrijskog razvoja područja oko Zenice 70-tih godina 20. vijeka, što je uzrokovalo pojavu nedostatka diplomiranih mašinskih inženjera, uprkos postojanju istih fakulteta u Sarajevu, Mostaru i Banjoj Luci. Najveće potrebe i potražnje za takvim kadrom imali su tadašnji RMK Zenica i Metalurški institut "Kemal Kapetanović" u Zenici. Do 2000. godine, Mašinski fakultet u Zenici bio je u sastavu Univerziteta u Sarajevu a trenutno je jedna od organizacionih jedinica Univerziteta u Zenici.